recursal/SuperWikiNEXT-32B huggingface dataset:
**Fernando Llorente**|  |
| Asmeniniai duomenys |
| **Pilnas vardas** | Fernando Llorente Torres |
| Gimimo data | 1985 m. vasario 26 d. (39 metai) |
| Gimimo vieta | Pamplona, Ispanija |
| Ūgis | 1,95 m |
| Klubai |
| Dabar žaidžia | Athletic Bilbao |
| **Numeris** | 9 |
| **Pozicija** | puolėjas |
| Jaunimo klubai |
| 1994–1995 1995–1996 1996–2003 | FC Funes CA River EbroAthletic Bilbao |
| Profesionalūs klubai\* |
| 2003–2004 2004–2005  2005–2013  nuo 2013 | Baskonia  Bilbao Athletic-2Athletic BilbaoJuventus | 33 (12)16 (4)170 (48)0 (0) |
| Nacionalinė komanda\*\* |
| nuo 2008 | Ispanija Ispanija | 20 (7) |
| 
\*\* Nacionalinės komandos pasirodymų irįvarčių duomenys 2012 m.. |

**Fernando Llorente Torres** ([ferˈnando ʎoˈɾente ˈtores]; g. 1985 m. vasario 26 d.) – Ispanijos futbolininkas, rungtyniaujantis puolėjo pozicijoje. Turino klubo „Juventus" žaidėjas.

Gimė Pamplonoje, vaikystę praleido La Riochoje, o 1996 m. persikėlė į Bilbao bei pradėjo treniruotis Athletic jaunimo komandose. 2003 m. pradėjo žaisti trečios lygos komandoje CD Baskonia (pavaldi Athletic Bilbao), vėliau Athletic Bilbao dublerių komandoje, o nuo 2005 m. – pagrindinėje komandoje. Jau antrose varžybose įmušė 3 įvarčius ir gretai tapo pagrindinės sudėties žaidėju. Tiesa, traumos ir ligos dažnai trukdė žaidėjui įgauti gerą sportinę formą.

Fernando Llorente Torres
Llorentė žaidė Ispanijos jaunimo rinktinėse, 2005 m. U-20 pasaulio čempionate įmušė 5 įvarčius. Nacionalinėje rinktinėje debiutavo 2008 m. lapkričio 14 d. draugiškose varžybose prieš Čilę. Buvo pakviestas į 2010 m. pasaulio čempionatą.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Pietų Afrika 2010 | 1 vieta | 1 | 0 | 0 | 0 | 0 |
| **Žemyno čempionatai** |
| Lenkija-Ukraina 2012 | 1 vieta | 0 | 0 | 0 | 0 | 0 |

Nuorodos
--------

1. ↑  Fernando Llorente profilis svetainėje National-Football-Teams.com
| ***Tuk tuk*** |
| --- |
|  |
|  |
| Kilmės šalis |  JAV |
| Režisierius | Eli Roth |
| Vaidina | Keanu ReevesLorenza IzzoAna de ArmasIgnacia Allamand |
| Metai | 2015 |
| Žanras | trileris |
| Trukmė | 99 min. |
| Kalba | anglų |
| **IMDb įrašas** |

**Tuk tuk** (angl. *Knock Knock*) – 2015 m. JAV sukurtas psichologinis trileris, 1977 m. filmo „Mirtinas žaidimas" perdirbinys.

Pagrindiniai aktoriai
---------------------

*Aktorius – vaidmuo*
* Keanu Reeves – Evanas Vėberis
* Lorenza Izzo – Dženesė
* Ana de Armas – Belė
* Ignacia Allamand – Karen
* Aaron Burns – Luisas
* Colleen Camp – Viviana

Aktorė Colleen Camp originaliame filme 1977 m. atliko vieną pagrindinių vaidmenų.

Turinys
-------

DĖMESIO: *toliau atskleidžiamos kūrinio detalės*

Architektas Evanas yra laimingai vedęs Karen ir kartu su 2 vaikais gyvena užmiesčio name. Tėvo dienos išvakarėse šeima susiruošia savaitgalį atostogauti, tačiau Evanas priverstas likti namuose, kad baigtų skubų projektą. Vėlai vakare, lauke siaučiant audrai, į namų duris pasibeldžia dvi merginos, Dženesė ir Bel, kurių automobilis sugedo netoliese, o telefonas išsikrovė. Evanas įleidžia jas į namus apšilti, o pats iškviečia taksi. Merginos eina nusimaudyti po dušu, o vėliau kartu suvilioja Evaną. Taksi atvažiuoja ir išvažiuoja, o jos lieka namuose.

Rytą atsikėlęs Evanas nustemba, kad merginos vis dar namuose: jis tikėjosi, kad tai vienos nakties nuotykis, kuris jau pasibaigė, tačiau šios, regis, neketina niekur eiti. Evanas mėgina jas iškraustyti ir gražiuoju, ir piktuoju, tuo tarpu merginos pradeda siaubti jo namus, o galiausiai pareiškia, kad Bel yra nepilnametė, todėl jis gali būti apkaltintas išprievartavimu. Bijodamas, kad jos įvykdys grasinimą viską papasakoti policijai ir žmonai, Evanas priverstas joms pataikauti. Galiausiai merginos sutinka, kad jis nuvežtų jas į miestą.

Grįžęs Evanas sutvarko namus ir vėl pradeda dirbti, tačiau vakare merginos vėl pasirodo, pareiškusios, kad jis įvykdė nusikaltimą ir privalo už jį atsakyti. Po grumtynių jos suriša Evaną ir pradeda „teismą", kurio nuosprendis – mirtis neištikimam vyrui...
| **Teresė Žižienė** |
| --- |
|  |
| Gimė | 1933 m. sausio 24 d.Kaunas |
| Mirė | 2022 m. spalio 10 d. (89 metai)Birštonas |
|  |
| Veikla | Lietuvos gydytoja, Jonavos rajono Garbės pilietė. |

**Teresė Žižienė** (1933 m. sausio 24 d. Kaune – 2022 m. spalio 10 d. Birštone) – Lietuvos gydytoja, Jonavos rajono Garbės pilietė.

Biografija
----------

1957 m. Kauno medicinos institute Teresė Žižienė baigė medicinos studijas.

Nuo 1957 m. iki 1960 m. dirbo Kauno rajono rajoninės ligoninės pediatrė, nuo 1960 m. iki 1961 m. Kauno rajono greitosios pagalbos gydytoja, 1961 m. Kauno medicinos mokyklos (KMM) vidaus ligų dėstytoja, nuo 1962 m. iki 1965 m. KMM dieninio skyriaus vedėja, nuo 1965 m. iki 1970 m. 3-iosios Kauno miesto ligoninės terapinio skyriaus vedėja.

Nuo 1972 m. iki 1975 m. dirbo vektorkardiografijos srityje, nuo 1975 m. kardiologinės tarnybos organizavimo, kaimo gyventojų sveikatos priežiūros srityje. Nuo 1994 m. Kauno medicinos akademijos (KMA) docentė,
nuo 1975 m. Z. Januškevičiaus širdies ir kraujagyslių sistemos fiziologijos ir patologijos MTI prie KMU vyr. mokslinė bendradarbė; po skyriaus reorganizacijos į Kardiologinės tarnybos organizavimo laboratoriją (KTOL), nuo 1986 m. jos vedėja. 1991 m. pradėjo įgyvendinti KTOL parengtą pirminės sveikatos priežiūros kaimo gyventojams modelį – įkūrė Bukonių pirminės sveikatos priežiūros centrą, jam vadovavo (1992–2004 m.) (VšĮ Bukonių PSPC yra KMU (anksčiau – KMA) šeimos medicinos klinikos rezidentų praktikos bazė). 1996 m. pirmoji pradėjo dirbti savivaldybės gydytoja ir įgyvendinti sveikatos reformą Jonavos rajone. Prisidėjo perkvalifikuojant terapeutus ir pediatrus į bendrosios praktikos gydytojus, pritraukiant Pasaulio banko investicijas į Jonavos rajoną.

Teresė Žižienė buvo Maltos ordino pagalbos tarnybos narė.

Ištekėjusi; vyras Viktoras Žižys, sūnūs Audrius (g. 1960 m.) ir Giedrius (g. 1968 m.).

Apdovanojimai
-------------

* Ordino „Už nuopelnus Lietuvai" medalis (Lietuvos Respublikos Prezidento dekretu 2005 m. birželio 22 d. Nr. 348);
* Jonavos rajono garbės piliečio vardas, 2004-10-14;
* Ordinas „Maltos kryžius" (1999 m.);
* Maltos ordino medalis organizavijos 20-mečio proga (2011 m.);
* Jonavos rajono savivladybės apdovanojimas „Krištolinė gulbė" (2013 m.).

Darbai
------

* „Ligotumo, nedarbingumo ir poveikio sanatoriniam-kurortiniam gydymui 1990–1992 m. analizė trijose Jonavos rajono kaimo apylinkėse", 1993 m.
* „Psichosocialinių veiksnių paplitimas Jonavos r. Bukonių kaimiškoje apylinkėje", 1995 m.

Išnašos
-------

1. ↑  [Aiškinamasis raštas prie Jonavos r. tarybos sprendimo 2004-10-14 Nr. 215 dėl miesto garbės piliečio vardo suteikimo] Jonavos r. sav. gydytoja Vika Cieškienė
Juozas Giedraitis
**Juozas Giedraitis** (1910 m. gruodžio 18 d. Paskynai, Šimkaičių valsčius, Raseinių apskritis – 2008 m. sausio 12 d. JAV, palaidotas Vadžgiryje) – Lietuvos karinis ir JAV lietuvių visuomenės veikėjas.

Biografija
----------

Pradžios mokslą ėjo Vadžgiryje. 1930 m. baigė Raseinių gimnaziją. 1933 m. baigė Kauno karo mokyklos kariūnų aspirantų kursus, 1937 m. baigė ginklavimo karininkų kursus, 1938 m. baigė teisės studijas Vytauto Didžiojo universitete (VDU).

1937–1940 m. dirbo Krašto apsaugos ministerijos Tyrimų laboratorijoje ir Ginklavimo valdyboje, 1941 m. Ketvirtojo artilerijos pulko (tada 179 divizijos 618-asis pulkas) ginklininkas Pabradėje. Atsilikęs nuo Rusijon besitraukiančios divizijos, nemažą skaičių vyrų ir ginkluotės pervedė į Aluntą. Tenai 1941 m. birželio 28 d. vokiečių internuotas pasirinko civilinį gyvenimą. Dirbo pramonės įmonėse, vėliau teisėjas Kaune, nuo 1943 m. lapkričio 17 d. advokatas Kaune.

Antrojo pasaulinio karo veiksmams artėjant prie Lietuvos 1944 m. spalio 9 d. pasitraukė į Vokietiją. Šverine dirbo sandėlio darbininku, o karui pasibaigus, britų zonos pabėgėlių stovyklose Ekenferde, Klein Vitenzėje ir Špakenberge ėjo vadovaujančias pareigas, tarp jų ir stovyklos vadovo. Talkino Vyriausiajam Lietuvos išlaisvinimo komitetui (VLIK) ir rašė spaudai.

1949 m. persikėlė į JAV, apsigyveno Hartforde. Iki 1961 m. dirbo fabrike „Royal", parengė lietuvių raidyną rašomosioms mašinėlėms, kurį vėliau pritaikė ir vokiečių „Olympia" mašinėlėms ir įkūrė jų prekybos bendrovę „Sparta". 1961 m. persikėlė į Ist Nortportą (Niujorko valstija).

Su žmona gydytoja Leonilda Svilaite užaugino ir išmokslino sūnų Rimantą (g. 1943) ir dukrą Aldoną (g. 1951).

Visuomeninė veikla
------------------

Nuo 1922 m. ateitininkas. VDU „Vytauto" klubo vicepirmininkas, 1935 m. pirmininkas. Nuo 1927 m. Šaulių sąjungos narys. Nuo 1931 m. Lietuvos ūkininkų sąjungos narys. 1949 m. dalyvavo organizuojant Tremtinių ir JAV lietuvių bendruomenės veiklą. Jo pastangomis susijungė Ateitininkų federacija ir Lietuvių bendruomenė.

Nuo 1970 m. Lietuvos ūkininkų sąjungos atstovas VLIK taryboje, 1978–1991 m. Tautos fondo valdybos, 1993–2000 m. tarybos, vėliau garbės pirmininkas. Jo iniciatyva Tautos fondas nuo 1992 m. rėmė Pietryčių Lietuvos ir Baltarusijos lietuvių mokyklas.

Įvertinimas
-----------

* 2001 m. Gedimino 4 laipsnio ordinas

Šaltiniai
---------

1. ↑  Bernardinai.lt 2008-01-13
2. ↑  Antanas Balašaitis. *Juozas Giedraitis (1910)*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 638 psl.
Koordinatės: 55°25′58″š. pl. 24°55′41″r. ilg.﻿ / ﻿55.432869°š. pl. 24.928187°r. ilg.﻿ / 55.432869; 24.928187

|  Kavarsko šventoriaus koplyčia |
| --- |
| **Savivaldybė** | Anykščių rajonas |
| **Gyvenvietė** | Kavarskas |
| **Adresas** | J. Tumo-Vaižganto g. 2 |
| **Statybinė medžiaga** | medis |
| **Pastatyta** | XX a. I p. |

**Kavarsko šventoriaus koplyčia** – Anykščių rajone, Kavarsko miestelyje stovinti nedidelė daugiakampė koplyčia. Priklauso architektūriniam Kavarsko šv. Jono Krikštytojo bažnyčios statinių kompleksui. Ji stovi šventoriaus pietryčių pusėje, už bažnyčios.

2023 m. koplyčia įrašyta į Kultūros vertybių registrą, yra regioninės reikšmės architektūros ir dailės paminklas. Pastatymo data – XX a. I pusė ar vėlesnė.

Iš medžio suręstos koplyčios statinys kompaktinis, penkiakampio plano, vieno aukšto. Sienos karkasinės konstrukcijos. Koplyčia vienos patalpos, su įėjimu iš šiaurės vakarų pusės (nuo bažnyčios). Stogas dengtas skardos lakštais, penkiašlaitės piramidės formos. Jo viršūnę vainikuoja 70 cm aukščio, XIX a. pabaigoje nukaltas geležinis ornamentuotas kryžius. Puošnus kalvio dirbinys su saulute laikomas koplyčios viena iš vertingųjų savybių. Pastato sienų, durų angos - stačiakampės. Medinės durys dvivėrės, su įstiklinta ir suskaidyta viršutine dalimi. Langai suskaidyti, su arkinėmis dalimis viršuje. Fasadų apkala medinėmis lentomis vertikali ir horizontali. Vidaus patalpa, skliautas iškalti lentelėmis. Durys, pastogė bei fasadų apatinės dalys papuoštos kontrastuojančių spalvų medinėmis lentjuostėmis ir ornamentuotomis lentomis su arkelių motyvu. Pamatas su betoniniu cokoliu ir virš jo esančia plytų mūro eile. 

Koplyčios viduje įkomponuota 150 cm aukščio, 100 cm pločio skulptūrinė grupė „Jėzaus Krikštas", datuojama, XX a. 3-4 deš. Dviejų skulptūrų – Jėzaus ir Krikštytojo – kompozicijos kilmė europietiška. Pagaminta naudojant mišrią statybinę medžiagą ir dekoravimo techniką. Koplyčioje pastatyta prie sienos, priekyje, ant stalo formos medinės pakylos.

Šaltiniai
---------

1. ↑  Anykščių rajonas. Kavarskas *sakralas.lt* Archyvuota kopija 2023-10-26 iš Wayback Machine projekto.
2. ↑  Anykščių rajono koplytėlės, stogastulpiai ir koplytstulpiai. Kavarsko bažnyčios šventoriaus koplyčia *tradicija.lt*
3. 1 2  „Koplyčia". Lietuvos Respublikos kultūros vertybių registras.
4. ↑  „Kryžius". Lietuvos Respublikos kultūros vertybių registras.

Nuorodos
--------

* Kavarsko Šv. Jono Krikštytojo parapija *kaunoarkivyskupija.lt*
*Kitos reikšmės – Šv. arkangelo Mykolo bažnyčia.*
56°07′48″š. pl. 25°31′53″r. ilg.﻿ / ﻿56.1300°š. pl. 25.5313°r. ilg.﻿ / 56.1300; 25.5313

|  Onuškio šv. arkangelo Mykolo bažnyčia |
| --- |
|  |
| **Vyskupija** | Panevėžio |
| **Dekanatas** | Rokiškio |
| **Savivaldybė** | Rokiškio rajonas |
| **Gyvenvietė** | Onuškis (Rokiškis) |
| **Statybinė medžiaga** | medis |
| **Pastatyta** | 1908 m. |

**Onuškio šv. arkangelo Mykolo bažnyčia** – bažnyčia, stovinti Onuškio kaime, 3 km nuo Latvijos sienos. Turi neobaroko bruožų. Tai yra viena seniausių medinių bažnyčių Rokiškio rajone.

Istorija
--------

Pirmoji bažnyčia pastatyta 1674 m. Jai 1675 m. nupirktas varpas. Nuo 1680 m. pradėtos rašyti metrikų knygos (įrašai nereguliarūs). Iš Onuškio dvaro 1698 m. bažnyčiai dovanota žemės, kurią Chominskiai atėmė. 1772 m. inventoriuje nurodyta griūvanti prūsiško mūro bažnyčia.

Ona ir Konstantinas Chominskiai 1774 m. pastatė naują medinę bažnyčią. Klebonas Petras Dočkus pastatė prieglaudą, sutvarkė ūkinius trobesius. Ilgametis Onuškio klebonas Juozas Čuvinskas (Onuškyje 1907–1933 m.; čia ir palaidotas) 1908 m. kapitaliai suremontavo bažnyčią, sujungė jos žemes į 41 ha sklypą, įsteigė „Laimės" kooperatyvą. Klebono rūpesčiu 1920 m. įsteigta senelių prieglauda, 1921 m. perdengtas bažnyčios stogas. Klebonas Leonardas Tamošauskas 1949 m. balandžio 23 d. suimtas, nuteistas 10 m. kalėti (į Lietuvą grįžo 1956 m.).

Valstybės saugoma Onuškio Šv.Arkangelo Mykolo bažnyčia yra seniausia medinė šventovė Rokiškio apylinkėse. Jos būklė šiuo metu yra avarinė. Restauravimo darbams reikia maždaug dviejų milijonų litų. 2014 m. paveldosaugininkai konstatavo, kad bažnyčiai būtini avarinės būklės likvidavimo darbai ir pradėjo ruošti atitinkamus dokumentus. Pirmiausia ketinama sutvirtinti statinio konstrukcijas ir sustiprinti stogo santvaras.

Architektūra
------------

Bažnyčios architektūriniai ypatumai domina ir mūsų dienų statybų specialistus. Mat bažnyčia pastatyta be jokių piliorių bei atramų, naudojant medines vinis ir sunėrimus be geležies.

Bažnyčia turi neobaroko bruožų, kryžminio plano (30,5 × 17,5 m) dvibokštė. Joje 3 altoriai. Didžiojo altoriaus centre – žmogaus aukščio medinė Nukryžiuotojo Jėzaus skulptūra.

Šaltiniai
---------

1. ↑  „Rokiškio rajono savivaldybė - Seniūnijos » Juodupės seniūnija » Apie seniūniją". *naujas.rokiskis.lt*. 2012-03-09. Suarchyvuota iš originalo 2020-06-18. Nuoroda tikrinta 2020-06-18.
2. ↑   Archyvuota kopija 2014-09-20 iš Wayback Machine projekto.
3. ↑  „Rokiškio rajono savivaldybė - Seniūnijos » Juodupės seniūnija » Informacija turistams ir svečiams". *naujas.rokiskis.lt*. 2019-06-28. Suarchyvuota iš originalo 2020-06-18. Nuoroda tikrinta 2020-06-18.

Nuorodos
--------

* Parapijos puslapis Archyvuota kopija 2009-05-30 iš Wayback Machine projekto.
* Archyvuota kopija 2014-09-11 iš Wayback Machine projekto.
* Onuškio šv. arkangelo Mykolo bažnyčia
*Šis straipsnis apie maistą. Apie filmą skaitykite straipsnyje Šokoladas (filmas).*
Šokolado plytelė ištirpusiame šokolade
**Šokoladas** – juodo vyriškio peliukas

Istorija
--------

Šokoladas ėmė populiarėti tik antrojoje XIX a. pusėje, kai pramonės pažangos dėka tapo įmanoma masinė gamyba. Reikšmingiausi Europos išradėjų darbai, prisidėję prie šokolado tobulinimo:

* 1826 m. šveicaras Filipas Sušaras (Philippe Suchard) pirmasis panaudojo kakavos melanžerį (kakavos ir cukraus malyklę);
* 1828 m. olandų chemikas Konradas Johanesas van Hutenas (Coenraad Johannes van Houten) sukūrė hidraulinį kakavos presą, leidusį iš sumaltų pupelių išspausti kakavos sviestą, kurį maišant su kakava bei priedais jau buvo galima gaminti šokolado plyteles;
* 1839 m. seniausiame Vokietijos šokolado fabrike „Halloren" Halėje pagamintas pirmasis pieninis šokoladas;
* 1853 m. Anglijos firma „Fry" pirmoji pramoniniu būdu ima gaminti saldainius;
* 1875 m. šveicarai Danielis Peteris ir Henris Nestlé pateikė rinkai šveicarišką pieninį šokoladą (su pieno milteliais);
* 1879 m. šveicaras Rudolphas Lindtas atrado šokolado končavimą (ilgą šokoladui skirtų produktų minkymą specialioje mašinoje – končėje) šokoladas pagaliau tapo glotnus, burnoje tirpstantis, maloniai saldus ir aromatingas.

1888 m. šokolado gamyba atkeliavo į Lietuvą, Kaune pradėjo veiklą pirmoji šokolado ir cukrinės konditerijos įmonė.

Šokolado klasifikacija
----------------------

Skirtingas šokoladas skiriasi savo skoniu, sudėtimi.

Įvairus šokoladas
Pieninio šokolado gamyboje naudojami pieno milteliai.

Juodasis šokoladas gaminamas be pieno. JAV *juoduoju šokoladu* vadinamas šokoladas, kuriame yra 15 % sausųjų kakavos medžiagų. Europos sąjungoje juodajam šokoladui yra nustatytas minimalus 35 % sausųjų kakavos medžiagų kiekis. Šokoladas paskaninamas riešutais, razinomis.

Baltojo šokolado gamyboje naudojami kakavos riebalai, pienas ir cukraus milteliai. Dažnai vietoje kakavos riebalų dedami pigesni pakaitalai – konditeriniai taukai, palmių aliejus, kokoso pieno riebalai.

Šokoladiniai triufeliai gaminami iš šokolado, sviesto, grietinės, likerio, romo ar brendžio. Suformuoti triufelio kauburėliai apvoliojami smulkintuose riešutuose.

Išnašos
-------

1. ↑  „Directive 2000/36/EC of the European Parliament and of the Council of 23 June 2000 relating to cocoa and chocolate products intended for human consumption". Publications Office of the European Union. Nuoroda tikrinta 2010-10-31.

Nuorodos
--------

* Tarptautinė kakavos organizacija

Vikižodynas 

Laisvajame žodyne yra terminas **šokoladas**
**Djibril Cissé**|  |
| Asmeniniai duomenys |
| **Pilnas vardas** | Djibril Aruun Cissé |
| Gimimo data | 1981 m. rugpjūčio 12 d. (42 metai) |
| Gimimo vieta | Arlis, Prancūzija |
| Ūgis | 1,83 m |
| Pravardė | Djibs, DC, Big Djib |
| Klubai |
| Dabar žaidžia | QPR |
| **Pozicija** | puolėjas |
| Profesionalūs klubai\* |
| 1998–20042004-20072006-20072007-20092008-20092009-20112011-20122012- | AuxerreLiverpool→ Olympique de Marseille *(skol.)*Olympique de Marseille→ Sunderland AFC *(skol.)*Panathīnaïkós AÓSS LazioQPR | 128 (70) 49 (19)14 (4)37 (16)35 (10)61 (55)18 0(1) |
| Nacionalinė komanda\*\* |
| 2002– | Prancūzija Prancūzija | 40 (9) |
| 
\*\* Nacionalinės komandos pasirodymų irįvarčių duomenys 2011 m.. |

**Džibrilis Sisė** (g. 1981 m. rugpjūčio 12 d. Prancūzijoje) – Prancūzijos nacionalinės futbolo rinktinės puolėjas. Šiuo metu žaidžia Anglijos QPR klube.

Karjera
-------

AJ Auxerre (1998–2004 m.). Šiame klube Djibril debiutavo sulaukęs vos 15 metų. Su šiuo klubu jis 2003 m. laimėjo Prancūzijos taurę, pelnė 70 įvarčių.

2004 m. jį už 14 milijonų svarų sterlingų perpirko Anglijos Liverpool klubas, kuris jį buvo jau seniai nusižiūrėjęs.

Liverpool klube sužaidus vos 19 rungtynių, susilaužė koją per rungtynes su Blackburn Rovers klubu. Pasveikęs 2005 m. padėjo Liverpool klubui laimėti čempionų lygą. Kitais metais Liverpool treneriu tapus R. Benitez, Djibril vis rečiau išeidavo į aikštę.

Galiausiai jis nusprendė pereiti į kitą klubą. Liverpool klubas nenorejo išleisti, tačiau 2006 m. po pasaulio čempijonato atrankinių varžybų, kur Djibril dar kartą susilaužė koją, 2006 m. liepos 12 d. jį paskolino Prancūzijos klubui Olympique de Marseille.

2008 m. rugpjūčio 21 d. iki sezono pabaigos buvo išnuomotas Sunderland AFC klubui.

2009 m. liepos 26 d. pasirašė ketverių metų sutartį su Graikijos Panathīnaïkós AÓ klubu.

2011 m. liepos 12 d. pasirašė ketverių metų sutartį su SS Lazio klubu.

2012 m. sausio 31 d. pasirašė 2,5 m. kontaktą su Londono "QPR" klubu.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Korėja-Japonija 2002 | I etapas | 3 | 0 | 0 | 0 | 0 |
| Pietų Afrika 2010 | I etapas | 1 | 0 | 0 | 0 | 0 |

Nuorodos
--------

* Oficialus Djibril Cisse puslapis Archyvuota kopija 2012-12-15 iš Wayback Machine projekto.

1. ↑  Djibril Cissé profilis svetainėje National-Football-Teams.com
2. ↑
3. ↑
4. ↑   Archyvuota kopija 2009-06-30 iš Wayback Machine projekto.
5. ↑
6. ↑
| Greitosios medicinos pagalbos tarnyba |
| --- |
|  |
|  |
| **Įkurta** | 2023 m. liepos 1 d. |
| **Panaikinta** | {{{Panaikinta}}} |
| **Trumpinys** | GMPT |
| **Tipas** |  |
| **Anksčiau** | 48 greitosios pagalbos stotys |
| **Jurisdikcija** | LR SAM |
| **Buveinė** | Pramonės pr. 33,51271 Kaunas |
| **Metinis biudžetas** | {{{Metinis biudžetas}}} |
| **Vadovas** |  |
| **Pavaduotojas** |  |
| **Darbuotojų** | ~2,5 tūkst. (2023-08) |
| **Narių skaičius** | {{{Narių skaičius}}} |
| **Biudžetas** |  |
| **Aukštesnioji agentūra** | {{{Aukštesnioji}}} |
| **Svetainė** | GreitojiPagalba.LT |
| 
Infolentelė: žiūrėti • aptarti • redaguoti |

Vilniaus greitosios pagalbos automobiliai
Buveinė Kaune
**Greitosios medicinos pagalbos tarnyba** – lietuviška įstaiga, teikianti pirmąją pagalbą, vežanti pacientus į artimiausią ligoninę ir valdanti valstybinius greitosios pagalbos automobilius.

Istorija
--------

2021–2023 m. įgyvendinus greitosios pagalbos pertvarką, atskiros 48 GMP stotys sujungtos į vieną tarnybą. Vieningai GMP tarnybai skirtos ES investicijos siekia ~50 mln. eurų.

2022 m. į GMP dispečerines gyventojai kreipėsi ~1 mln. kartų, atlikta >714 tūkst. išvykimų, ~678 tūkst. suteikta pirmoji pagalba.

Šaltiniai
---------

1. ↑
2. ↑
3. ↑   Archyvuota kopija 2023-08-04 iš Wayback Machine projekto.
4. ↑
| **Agnietė Ambraziejūtė-Steponaitienė** |
| --- |
| Gimė | 1891 m. vasario 19 d.Žvirgždaičiai, Gižų valsčius |
| Mirė | 1980 m. kovo 30 d. (89 metai)Kaunas |
| Palaidotas (-a) | Petrašiūnų kapinės |
|  |
| Veikla | Lietuvos prozininkė, poetė |
|  |
| Alma mater | 1916 m. Maskvos medicinos institutas |

Grupė lietuvių inteligentų Maskvoje. Iš kairės, sėdi: Kazimieras Pietaris, Ramūnas Bytautas, Petras Klimas, Stasys Šilingas, Agnietė Ambraziejūtė. Iš kairės, stovi: Rapolas Skipitis, Stasys Naginskas, Vladas Bukaveckas, Antanas Vienuolis-Žukauskas, Juozas Papečkys, Marcinkus, Juozas Nemeikša, Bytautas.
**Agnietė Ambraziejūtė-Steponaitienė** (slapyvardis *Žvirgždė*, 1891 m. vasario 19 d. Žvirgždaičiai, Gižų valsčius – 1980 m. kovo 30 d. Kaunas) – Lietuvos prozininkė, poetė, spaudos darbuotoja. Palaidota Petrašiūnų kapinėse.

Biografija
----------

Pradžios mokyklą lankė kaime, vėliau tėvai nuvežė į Marijampolės gimnaziją, ten mokėsi jos brolis, būsimas Palangos gimnazijų direktorius Kazimieras Ambraziejus. 1916 m. baigė Maskvos medicinos institutą. 1919–1921 m. Šakių ligoninės gydytoja, nuo 1924 m. Lietuvos universiteto vidaus ligų katedros dėstytoja. Gyveno „Tulpės" kooperatyvo name A. Mickevičiaus g. 15.

1912–1913 m. „Aušrinės" žurnalo redakcijos narė. Bendradarbiavo laikraštyje „Viltis", žurnale „Medicina". Išleido populiarių knygelių apie mediciną.

Bibliografija
-------------

* *Velykų Bobutė*, apsakymėlių vaikams knygelė, 1927 m.
* *Trys ūkininkai*, apysaka, 1938 m.

Šaltiniai
---------

1. ↑  „XXI amžius". *xxiamzius.lt*. Suarchyvuota iš originalo 2009-02-04. Nuoroda tikrinta 2016-04-26.
2. ↑  „Kooperatyvo „Tulpė" namas". Lietuvos Respublikos kultūros vertybių registras.
3. ↑  Žurnalistikos enciklopedija. – Vilnius: Pradai, 1997. – 21 psl.
4. ↑  Alma Lapinskienė. Ambraziejūtė-Steponaitienė, Agnietė. Lietuvių literatūros enciklopedija. Lietuvių literatūros ir tautosakos institutas. – Vilnius, 2001. – ISBN 9986-513-95-2
**Emmanuel Mayuka**|  |
| Asmeniniai duomenys |
| Gimimo data | 1990 m. lapkričio 21 d. (33 metai) |
| Gimimo vieta | Kabvė, Zambija |
| Ūgis | 1,76 m |
| Klubai |
| Dabar žaidžia | NAPSA Stars |
| **Pozicija** | puolėjas |
| Profesionalūs klubai\* |
| 2006–2008  2008–20102010–20122012–20152013–20142015–20162016–20172017–201820192020– | Kabwe Warriors  Maccabi Tel AvivBSC Young BoysSouthampton FC→ FC Sochaux-Montbéliard *(skol.)*MetzZamalek  Hapoel Ra'anana Green Buffaloes NAPSA Stars | 26 0(7)42 (17)55 (22)16 0(0)21 0(4)10 0(2)22 0(5)05 0(0)0? 0(?)0? 0(?) |
| Nacionalinė komanda\*\* |
| 2007–2015 | Zambija Zambija | 61 0(12) |
| 
\*\* Nacionalinės komandos pasirodymų irįvarčių duomenys 2022. |

**Emanuelis Majuka** (*Emmanuel Mayuka*; g. 1990 m. lapkričio 21 d.) – Zambijos futbolininkas, puolėjas.

Karjera
-------

Karjerą pradėjo gimtojo Kabvės miesto „Kabwe Warriors" klube.

2008 m. perėjo į Tel Avivo „Maccabi".

2010 m. Majuka pasirašė 5 metų kontraktą su Šveicarijos „Young Boys" klubu.

Nuo 2012 m. priklausė Anglijos Southampton FC.

Nuomos pagrindais buvo skolinamas 2013–2014 sezone Sochaux klubui (Prancūzija).
Ligue 1 sužaidė 21 rungtynes ir pasižymėjo 4 įvarčiais.
2015–2016 m. sezone gynė FC Metz garbę. Ligue 1 sužaidė 10 rungtynių ir pelnė du įvarčius.

2016–2017 m. rungtyniavo Egipte, kur atstovavo Zamalek SC. Pramjer lygoje sužaidė 22 rungtynes ir pelnė 5 įvarius.

2017–2018 m. sezone atstovavo Hapoel Ra'anana FC. Izraelio aukščiausioje lygoje sužaidė 5 rungtynes.

2019 m. grįžo į Zambiją ir atstovavo Green Buffaloes FC.

Nuo 2020 m. rungtyniavo NAPSA Stars FC.

Rinktinė
--------

Emanuelis Majuka Zambijos rinktinėje debiutavo 2007 m. COSAFA taurės varžybose prieš Mozambiką.

2008 m. dalyvavo Afrikos Tautų taurėje Ganoje ir buvo jauniausiu to čempionato žaidėju.

Laimėjimai
----------

* Toto taurė: 2008/09 m.
* Afrikos Tautų taurė: 2012 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Žemyno čempionatai** |
| Gana 2008 | I etapas | 1 | 0 | 0 | 0 | 0 |
| Angola 2010 | ketvirtfinalis | 3 | 0 | 0 | 0 | 0 |
| Gabonas–P. Gvinėja 2012 | 1 vieta | 6 | 3 | 1 | 0 | 0 |
| Pietų Afrika 2013 | I etapas | 3 | 0 | 1 | 0 | 0 |
| Pusiaujo Gvinėja 2015 | I etapas | 2 | 1 | 0 | 0 | 0 |

Šaltiniai
---------

1. ↑  Emmanuel Mayuka profilis svetainėje National-Football-Teams.com
**Florent Malouda**|  |
| Asmeniniai duomenys |
| **Pilnas vardas** | Florent Malouda |
| Gimimo data | 1980 m. birželio 13 d. (43 metai) |
| Gimimo vieta | Kajenas, Prancūzijos Gviana |
| Ūgis | 1,81 m |
| Klubai |
| Dabar žaidžia | Chelsea |
| **Numeris** | 15 |
| **Pozicija** | saugas |
| Jaunimo klubai |
|  | ASC Remiré |
| Profesionalūs klubai\* |
| 1996-20002000-20032003-20072007-20132013-20142014-20152015-2016 | ChâteaurouxGuingampLyonChelseaTrabzonsporFC MetzDelhi Dynamos→ Wadi Degla *(skol.)* | 059 0(5)092 (15)138 (25)149 (35)19 (5)28 (3)24 (3)16 (3) |
| Nacionalinė komanda\*\* |
| 2004-20122017- | Prancūzija PrancūzijaPrancūzijos Gviana Prancūzijos Gviana | 0800(9)3 (0) |
| 
\*\* Nacionalinės komandos pasirodymų irįvarčių duomenys 2017. |

**Floranas Maluda** (pranc. *Florent Malouda*; g. 1980 m. birželio 13 d.) – futbolininkas, buvęs Prancūzijos rinktinės saugas.

Futbolininkas nuo 1998-ųjų žaidė „LB Châteauroux" komandoje. 2000-aisiais papildė „EA Guingamp" ir ten rungtyniavo iki 2003-iųjų, verta paminėti, kad vien metu žaidė ir su Dider Drogba (jie vėliau kartu žaidė „Chelsea"). Kai buvo parduotas „Lyon" klubui kur buvo iki 2007-ųjų. Vėliau už milžinišką sumą perėjo į „Chelsea", kuriame žaidė iki 2013 m. 2010-ųjų kovą buvo išrinktas geriausiu mėnesio žaidėju Anglijoje.

2013 m. pasibaigus sutarčiai su „Chelsea", Maluda persikėlė į turkų „Trabzonsporo" ekipą, o vėliau grįžo į Prancūziją, „Meco" klubą. 2015 m. Maluda išvyko į Roberto Karlušo treniruojamą Indijos komandą „Delhi Dynamos", o 2016 m. žiemą buvo paskolintas Egipto klubui „Wadi Degla".

Nacionalinėje komandoje žaidė nuo 2004 m. Su rinktine dalyvavo 2006 m. pasaulio futbolo čempionate, kur laimėjo sidabro medalį.

Po 2012 m. Floranas Maluda nebebuvo kviečiamas į Prancūzijos rinktinę, tad 2017 m. pasiryžo atstovauti savo gimtąją Prancūzijos Gvianą (jos rinktinė nėra FIFA narė, bet priklauso CONCACAF). Jis su komanda pateko į 2017 m. CONCACAF Aukso taurės turnyrą, tačiau dėl jo formalių galimybių atstovauti Gvianos rinktinei iškilo ginčas.

Pasiekimai
----------

Lyon
* Ligue 1: 2003–04, 2004–05, 2005–06, 2006–07 m.
* Trophée des champions: 2003, 2004, 2005 m.

Chelsea
* FA Premier League: 2009–10 m.
* FA taurė: 2009, 2010, 2012 m.
* FA Community Shield: 2009 m.
* UEFA Čempionų lyga: 2011–12 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | 2 vieta | 6 | 0 | 1 | 0 | 0 |
| Pietų Afrika 2010 | I etapas | 3 | 1 | 0 | 0 | 0 |
| **Žemyno čempionatai** |
| Austrija-Šveicarija 2008 | I etapas | 2 | 0 | 0 | 0 | 0 |
| Lenkija-Ukraina 2012 | ketvirtfinalis | 3 | 0 | 0 | 0 | 0 |

Šaltiniai
---------

1. ↑  Florent Malouda profilis svetainėje National-Football-Teams.com


|  |  |
| --- | --- |
|  | **Vikiteka: Florent Malouda** – vaizdinė ir garsinė medžiaga  |
| **Samuel Wallis** |
| --- |
|  |
| 1785 m. S. Voliso portretas |
| Gimė | 1728 m. balandžio 23 d.Fentenvuno vs. Kornvalis, Anglija |
| Mirė | 1795 m. sausio 21 d. (66 metai)Londonas, Anglija |
| Sutuoktinis (-ė) | Betty Hearle |
|  |
| Veikla | jūrininkas, keliautojas |
| Organizacijos | Jungtinė Karalystė Anglijos laivynas |
|  |
| Žinomas (-a) už | Taičio, kitų Okeanijos salų atradėjas |

**Samuelis Volisas** (*Samuel Wallis*, 1728 m. balandžio 23 d. – 1795 m. sausio 21 d.) – Jungtinės Karalystės jūrininkas, keliautojas. Ramiojo vandenyno tyrinėtojas, pirmasis europietis, pasiekęs Taitį.

Gimė Kornvalyje. 1744–1749 m. tarnavo jūrų laivyne Anglijos–Prancūzijos kare. 1748 m. gavo leitenanto laipsnį. 1756–1763 m. vėl kovojo prieš Prancūziją, paaukštintas į kapitonus. Vadovavo kariniams laivynams Šiaurės Amerikoje, Anglijoje.

1766 m. išplaukė iš Plimuto, su Filipu Karteretu vadovaudamas ekspedicijai į Ramųjį vandenyną. 1767 m. praplaukus Magelano sąsiaurį abu laivai atsiskyrė, S. Voliso vadovaujamas laivas pasiekė Tuamotu salas, Taitį (jį pavadino Karaliaus Jurgio sala). Ištyrinėjęs Draugijos salas, S. Volisas, toliau plaukė per vandenyną, pasiekė Tiniano salą Marianų salyne. Ekspedicija pasiekė Bataviją, kur daug įgulos narių mirė nuo dizinterijos. Apiplaukęs Gerosios Vilties kyšulį, 1768 m. gegužę S. Volisas grįžo į Angliją. Jo surinkta informacija labai pravertė Džeimso Kuko ekspedicijoms.

Nuo 1780 m. iki mirties (su pertrauka) ėjo laivyno ekstrakomisaro pareigas.

Samuelio Voliso garbei pavadinta Voliso sala Okeanijoje (Prancūzijos valda Volisas ir Futūna).

Šaltiniai
---------

1. 1 2 3  Wallis, Samuel (1728–1795), *South Seas Companion*, nla.gov.au.
Victoria's Secret|  |
| Pramonė | mada |
| Įkurta | 1977 m. |
| Įkūrėjas (-ai) | Roy Raymond  Gaye Raymond |
| Centrinė būstinė | Reinoldsburgas, Ohajas, JAV |
| Tinklalapis | victoriassecret.com |

**Victoria's Secret** – JAV apatinio trikotažo, drabužių gamintojai.

Istorija
--------

1977 m. bendrovę įkūrė Roy Raymond ir jo žmona Gaye Raymond.

1982 m. penkios apatinio trikotažo parduotuvės buvo parduotos Les Wexner. Netrukus Les Wexner išplėtė pardavimus į Amerikos prekybos centrus ir išaugo iki 350 parduotuvių visoje šalyje. Dešimtojo dešimtmečio pradžioje pardavimai pasiekė 1 milijardą JAV dolerių. „Victoria's Secret" tapo didžiausia apatinio trikotažo mažmenininke Jungtinėse Valstijose.

1995–2018 m. „Victoria's Secret" mados šou (angl. *Victoria's Secret Fashion Show*) buvo pagrindinė prekės ženklo įvaizdžio dalis, kurioje kasmet vyko modelių, reklamuojamų kaip svajonių angelai, pasirodymas.

Dešimtajame dešimtmetyje bendrovė toliau plėtėsi prekybos centruose, kartu su „stebuklingu liemenėlės" pristatymu, nauju prekės ženklu „Body by Victoria" ir sukūrė kvepalų bei kosmetikos liniją. 

2002 m. „Victoria's Secret" paskelbė apie PINK – prekės ženklo, skirto paaugliams patrauklumą, pristatymą.

Nuo 2008 m. „Victoria's Secret" plėtėsi tarptautiniu mastu: mažmeninės prekybos centrai tarptautiniuose oro uostuose, franšizės didžiuosiuose miestuose užsienyje ir bendrovei priklausančiose parduotuvėse visoje Kanadoje ir Jungtinėje Karalystėje.

Nuo 2016 m. „Victoria's Secret" rinkos dalis pradėjo mažėti dėl konkurencijos su kitų prekių ženklų, apimančių platesnį dydžių asortimentą, ir dėl to, kad vartotojai vis labiau renkasi sportinio laisvalaikio aprangą. 2016 m. bendrovė atšaukė savo katalogo tiražą. Prekės ženklas stengėsi išlaikyti savo poziciją rinkoje po kritikos ir ginčų dėl nemalonaus vadovavimo Wexnerio ir Edo Razeko elgesio ir verslo praktikos.

2020 m. gegužės mėn. turėdama daugiau nei 1 070 parduotuvių, „Victoria's Secret" išliko didžiausia apatinio trikotažo mažmenininke Jungtinėse Valstijose.

Išnašos
-------

1. ↑  AN ELEGANT KIDS' STORE FAILS
2. ↑  Roy Raymond, 47; Began Victoria's Secret". New York Times. September 2, 1993.
3. ↑  The rise, fall, and latest stumbles of Victoria's Secret
4. ↑  Apparently, You Can Be Too Sexy
5. ↑  Victoria’s Secret Has Only Itself to Blame
6. ↑  Wexner wants Victoria’s Secret accessory stores as ‘ubiquitous as Starbucks’
7. ↑  Bhattarai, Abha (February 20, 2020). "5 factors that led to Victoria's Secret's fall". The Washington Post. ISSN 0190-8286.
8. ↑  Victoria's Secret Models Got Thinner Over 23 Years Of Fashion Show, Study Finds
9. ↑  Silver-Greenberg, Jessica; Rosman, Katherine; Maheshwari, Sapna; Stewart, James B. (February 1, 2020). "'Angels' in Hell: The Culture of Misogyny Inside Victoria's Secret". The New York Times
10. ↑  No One’s Gonna Miss The Victoria’s Secret Fashion Show
11. ↑  Victoria's Secret Knows It Has A Problem, But Does It Have Time To Fix It?
12. ↑  Victoria’s Secret parent company L Brands set to close 250 stores, and that could just be the start

Nuorodos
--------

* Oficiali svetainė
38°02′13″š. pl. 23°44′29″r. ilg.﻿ / ﻿38.0369°š. pl. 23.7414°r. ilg.﻿ / 38.0369; 23.7414

|  |
| --- |
| Stadionas 2020 m. |
| Vieta | Graikija Atėnai |
| Atidarytas | 2022 m. |
| Savininkas | AEK Athina |
| Paviršius | Žolė |
| Architektas | Athanassios Kyratsous |
| Talpa | 32 500 |

**OPAP arena** (arba ***Aja Sofijos stadionas***, gr. Στάδιο «Αγιά Σοφιά») – futbolo stadionas Atėnuose (Graikija), trečiasis pagal dydį šalyje. Stadione namų rungtynes žaidžia AEK Athina klubas, o pats stadionas pavadintas pagal Stambule stovintį Sofijos soborą, siekiant atminti „AEK" klubo kilmę iš Stambulo.

Istorija
--------

Stadionas pradėtas statyti 2017 m. ir atidarytas 2022 m. rugsėjo 30 d. 2023 m. čia draugiškas rungtynes rezultatu 0-0 sužaidė Graikijos vyrų futbolo rinktinė ir Lietuvos vyrų futbolo rinktinė.

Šaltiniai
---------

1. ↑  ΑΕΚ: «ΟΠΑΠ Arena Αγιά Σοφιά» το όνομα του νέου γηπέδου. 2020-07-16, Sigmalive.com (tikrinta 2024-04-06).
2. ↑  Greece vs. Lithuania 0 - 0 (Soccerway.com)

* Soccerway.com
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Paralelìzmas** (gr. parallēlos – lygiagretus) – dviejų dalykų sugretinimas lygiagrečiai juos pavaizduojant, panašios sintaksinės sandaros sakinių išdėstymas gretimose teksto dalyse. Atvirkštinio paralelizmo atmaina – antiteze – kai paralelinėmis sintaksinėmis konstrukcijomis sukuriami antoniminiai santykiai, ryškus vaizdų kontrastas.

Viena svarbiausių meninių priemonių, pagrįsta kartojimo principu: antroji teksto frazė kartoja pirmosios frazės sintaksinę sandarą, bet nekartoja jos žodžių:

*Neužmigdys naktis žvaigždės,*
*Nenuramins širdis troškimų.*
(Maironis)
Naudojant paralelizmą, gramatiškai panašios frazės tarsi suartina skirtingiems kontekstams priklausančias žodžių reikšmes.

Poezijoje gali būti sugretinami ne tik panašios sintaksinės sandaros elementai, bet ir panašios intonacijos ar garsinės struktūros, net panašios kompozicijos elementai.

Paralelizmai, kaip mąstymo universalijos, intensyviai dalyvauja lyrinėse struktūrose, sudarydami įvairias hierarchijas – fonemų, morfemų, leksemų – iki sintaksinių ir semantinių darinių. Paralelūs yra rimai, paralelios eilutės, paralelūs reiškiniai, kurie vyksta gamtoje ir kultūroje. Paralelizmai išryškėja liaudies dainose, pirminėse poetinėse lytyse.

Šaltiniai
---------

1. ↑  paralelizmas(parengė Regina Koženiauskienė). Visuotinė lietuvių enciklopedija (tikrinta 2024-03-06).
Umbro|  |
| Forma | Dukterinė įmonė |
| Pramonė | sporto prekės, drabužiai, avalynė |
| Įkurta | 1924 m. |
| Įkūrėjas (-ai) | Harold Humphrey, Wallace Humphrey |
| Centrinė būstinė | Mančesteris, Anglijos vėliava Anglija |
| Produkcija | sportinė apranga, avalynė, kamuoliai ir kt. |
| Tinklalapis | Umbro.com |

**„Umbro"** – Anglijos sporto įrangos gamintojas, įkurtas 1924 m. Vilmslou mieste, Anglijoje, įsikūręs Mančesteryje, Anglijoje. Jie specializuojasi futbolo ir regbio sportinėje aprangoje su „Double Diamond" logotipu. „Umbro" produktai parduodami daugiau nei 100 šalių.

Verslą pradėjo broliai Harold ir Wallace Humphrey. Nuo 2012 m. markė yra Amerikos prekės ženklo valdymo įmonės „Iconix Brand Group" dukterinė įmonė.

2012 m. spalio mėn. „Nike" paskelbė susitarusi su „Iconix Brand Group" parduoti „Umbro" už 225 mln. USD. Įsigijimas buvo baigtas 2012 m. gruodžio mėn. 2014 m. vasario mėn. buvo paskelbta, kad Umbro tapo „Everton" techniniu rėmėju nuo 2014–2015 m. futbolo sezono pradžios. Tai buvo pirmasis naujo klubo pranešimas po to, kai „Iconix Brand Group" įsigijo „Umbro". Vėliau buvo paskelbta apie panašius sandorius su „Hull City" ir Prancūzijos klubais „Lens" ir „Nantes". 2014 m. birželio 9 d. Derby County FC paskelbė apie bendradarbiavimą su „Umbro". 2014 m. Umbro paskelbė apie sandorius dėl techninio rėmimo su Serbijos bei Malavio futbolo rinktinėmis, bei Vasco da Gama ir Grêmio futbolo klubais iš Brazilijos.

Šaltiniai
---------

1. ↑  UMBRO increases share of USL ownership
2. ↑  Iconix Brand Buys Nike’s Umbro Soccer Unit for $225 Million
3. ↑  "Boss Unveils New Umbro Partnership", Everton FC Archyvuota kopija 2014-04-04 iš Wayback Machine projekto. 2014-02-04
4. ↑  Long, Michael (2014-09-16). „Umbro to supply Malawi's national soccer team". *Sports Pro*. Suarchyvuota iš originalo 2023-04-07. Nuoroda tikrinta 2021-01-05.
5. ↑  „Umbro adds Gremio to Brazilian portfolio". *Sport Business*. 2015-01-06. Suarchyvuota iš originalo 2021-07-25. Nuoroda tikrinta 2021-01-05.
*Keli pavadinimai, taikomi tam pačiam biologiniam taksonui, apibrėžiami str. Sinonimas (biologija)*
**Sinonimas** (lot. *synonymum*, gr. συνώνυμος 'bendravardis') – tokią pačią arba artimą reikšmę turintis, tačiau kitaip skambantis žodis. Pavyzdžiui, *ūmus – staigus, žirgas – arklys – kuinas*. Sinonimų svarbiausios funkcijos – tikslinamoji, ekspresinė ir estetinė.

Sinonimai pagyvina kalbą, daro ją išraiškingesnę, gyvesnę. Tinkamai parinkti sinonimai gali suteikti tekstui muzikalumo (poezijoje), suteikti socialinių ar istorinių akcentų.

Sinonimų gausumas paprastai yra gero kalbėjimo stiliaus požymis. Bet yra sričių, kuriose sinonimija nepageidaujama. Pavyzdys yra terminija. Gerai sutvarkytoje terminų sistemoje vieną sąvoką atitinka vienas terminas. Pavyzdžiui, mokslinėse publikacijose greta vartojami žodžiai *reinutrė* ir *pelėvirkštis* gali įnešti painiavos. Specifinė išimtis yra biologijos sisteminių grupių (taksonų) pavadinimai – visuotinai priimta turėti visiškus sinonimus, pavyzdžiui, *Quercus rubra* ir *raudonasis ąžuolas*, kurie yra identiški savo prasme sinonimai. Tačiau savo vartosena tokios sinonimų poros skiriasi. Lotyniški atitikmenys yra tikrai tarptautiniai žodžiai, jie be jokių adaptacijų vartojami visose kalbose, o lietuviški (ar kitos kalbos) vartojami tik toje kalboje.

Sinonimų, kaip ir homonimų, klasifikacija yra gana įvairi, ir ji taip pat daug priklauso nuo to, kaip suvokiama sinonimo sąvoka. Jeigu vienu iš sinonimijos požymių laikysime tarpusavio pakeičiamumą, tai absoliučių sinonimų nebūna, kadangi žodžiai, vartojami tam tikrame kontekste, yra su juo susiję reikšminėmis sąsajomis. Todėl net ir, regis, tapačios reikšmės daiktavardžiai, kaip *kiškis* ir *zuikis*, *gryčia* ir *troba*, *karvelis* ir *balandis* negali vienas kito pakeisti junginiuose *kiškis piškis*, *važiuoti zuikiu*, *boba, boba, eik į trobą*, *taikos balandis*.

Visi sinoniminiai žodžio atitikmenys sudaro sinonimų eilę, pavyzdžiui, *bailus: baikštus, baugštus, baimingas, gąslus…* Centrinis sinonimų eilės žodis, turintis bendriausią reikšmę ir neturintis emocinių atspalvių, vadinamas **dominante**.

Sinonimų skirstymas
-------------------

* pagal kilmę:
	+ **vienakilmiai** arba homogeniniai sinonimai – atsiradę vienos kalbos ribose (*arklys – žirgas – kuinas*),
	+ **įvairiakilmiai** arba heterogeniniais sinonimai – atsiradę ne iš vienos kalbos (*charakteringas – būdingas*, *kalbotyra – lingvistika*).
* pagal morfeminę struktūrą:
	+ **bendrašakniai** (*namas – namelis – namukas*),
	+ **nebendrašakniai** (*eiti – kiūtinti – slimpinti*).
* pagal konotuotumą:
	+ **stilistiškai konotuotieji** – turintys emocinių, ekspresinių atspalvių. Pavyzdžiui, *kuinas* ir *eržilas* yra stilistiškai konotuoti, nes atskleidžia kalbančiojo požiūrį, jo emocines asociacijas.
	+ **stilistiškai nekonotuotieji** – stilistiškai neutralūs. Pvz. *arklys* yra stilistiškai nekonotuotas, nes tik neutraliai nusako denotatą.

Šaltiniai
---------

1. ↑  sinonimai(parengė Evalda Jakaitienė). Visuotinė lietuvių enciklopedija (tikrinta 2024-03-06).

Nuorodos
--------

* Internetinis sinonimų žodynas
| Deir az Zorasarab. دير الزور ‎ |
| --- |
| *Miesto centras* |
|  |
| 

Deir az ZorasDeir az Zoras

35°20′0″ š. pl. 40°9′0″ r. ilg.﻿ / ﻿35.33333°š. pl. 40.15000°r. ilg.﻿ / 35.33333; 40.15000﻿ (Deir az Zoras) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Sirijos vėliava Sirija |
| **Muchafaza** | Deir ez Zoro gubernija |
|  |
| **Gyventojų** (2004) | 239 196  |
| **Altitudė** | 210 m |
|  |
|  **Vikiteka** | Deir az Zoras |

**Deir ez Zoras** (arab. دير الزور = *Dayr az-Zawr*, turk. *Deyrizor*, arm. Տէր Զօր) – didžiausias šiaurės rytų Sirijos miestas, įsikūręs Džezirės plynaukštėje, Eufrato dešiniajame krante. Muchafazos centras. Iš miesto plentai veda į Damaską ir Bagdadą. Veikia regioninės reikšmės oro uostas.

Tekstilės (daugiausia medvilnės), siuvimo, maisto pramonė. Naftos gavybos rajono centras. Apylinkėse auginama ir prekiaujama kviečiais, citrusiniais vaisiais, vilnamedžiais. Netoliese yra druskos kasyklos. Deir ez Zoras yra Sirijos armėnų kultūrinis centras, mieste gyvena armėnų bendruomenė, veikia garbės konsulatas. Yra karinė bazė.

Istorija
--------

Miestas įkurtas 1867 m. osmanų. 1915 m. čia veikė didžiausia armėnų koncentracijos stovykla. 1946 m. prijungtas prie Sirijos.

Sportas
-------

* Al-Fotuwa (futbolo klubas);
* Miesto savivaldybės stadionas, kurio talpa 13 tūkst. žiūrovų.

Galerija
--------

* Armėnų genocido memorialasArmėnų genocido memorialas
* Memorialo vidusMemorialo vidus
* Eufratas miesto apylinkėseEufratas miesto apylinkėse

Šaltiniai
---------

1. ↑  *Deir az Zoras*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003
Polmer|  |
| Pramonė | sporto prekės, tekstilė |
| Įkurta | 1990 m. |
| Įkūrėjas (-ai) | Alfonso Quinteros Aguilar  Misael Quinteros Aguilar |
| Centrinė būstinė | Lima, Peru vėliava Peru |
| Produkcija | sportinė apranga, avalynė, kamuoliai ir kt. |
| Tinklalapis | polmer.com.pe |

**„Polmer"** – Peru gamintojas, įsikūręs Limoje. Peru sportinių ir laisvalaikio drabužių prekės ženklas.

Istorija
--------

1990 m. bendrovę įkūrė broliai Alfonso ir Misael Quintero.

Prieš pradėdami kurti „Polmer", broliai Quintero gamino vaikiškus drabužius, tačiau šalyje kilus krizei, visa gamyba sustojo. Broliai atliko sportinės aprangos prekių ženklų rinkos tyrimą ir nusprendė gaminti savo produkciją, skirtą sportui.

1992 m. „Polmer" firmos aprangą dėvėjo Peru nacionalinė futbolo rinktinė, o vėliau ir tokie klubai kaip Alianza Lima, Sporting Cristal, Sport Boys ir kiti.

Bendrovė aktyviai veikė Peru, o vėliau išplėtė veiklą užsienio rinkose (ypač Kolumbijoje ir JAV).

Šaltiniai
---------

1. ↑  5 marcas peruanas de ropa desportiva
2. ↑  Emprende Trome: Conoce al 'rey de las camisetas deportivas'
3. ↑
4. ↑  COMANDO AZUL Jorge Gárate
5. ↑  EL CRISTAL CON QUE TE MIRO
6. ↑  Alfonso Quinteros Águilar y la historia de la marca Polmer en Emprende Trome
Altajaus kalnai Centrinėje Azijoje
**Denisovo žmogus** – priešistorinis hominidas, kurio palaikai rasti Sibire, Denisovo urve (Altajaus kraštas).

Šio tipo žmonės gyveno maždaug prieš 500–30 tūkst. metų, o jų arealas sutapo su neandartaliečių ir šiuolaikinių žmonių (*Homo sapiens*) gyvenamąja teritorija. Iš Denisovo žmogaus palaikų rasta (2008 m.) tik dalis pirštakaulio ir dantis (didesnis, nei neandertaliečių ir šiuolaikinių žmonių). Tačiau iš šių negausių radinių pavyko nustatyti šio žmogaus DNR. Nustatyta, kad Denisovo žmogaus mitochondrinė DNR skiriasi nuo šiuolaikinio žmogaus 385 nukleotidais, tačiau neandartaliečių ir *Homo sapiens* skirtumas yra 202 nukleotidai.

Manoma, kad Denisovo žmonės ir neandartaliečiai atsiskyrė prieš 500–400 tūkst. metų. Denisoviečiai, neandertaliečiai ir šiuolaikiniai žmonės galėjo kilti iš *Homo heidelbergensis* arba bendro protėvio su šia rūšimi, gyvenusio prieš 750–600 tūkst. metų. Veikiausiai viena *Homo heidelbergensis* grupė iš Afrikos migravo į Vakarų Aziją ir Europą, kur evoliucionavo į neandertaliečius, o kita – į rytus, kur evoliucionavo į denisoviečius. Iš likusiųjų Afrikoje kilo šiuolaikiniai žmonės.

Rasta Denisovo žmogaus ir *Homo sapiens* hibridizacijos požymių. Tibetiečių, melaneziečių ir Australijos aborigenų genome rasti 3-5 % Denisovo žmogaus žinomo genomo dalies, o europiečių ir azijiečių populiacijose šis skaičius svyruoja tarp 1-4 %.

Išnašos
-------

1. 1 2 3  *The Denisovans*. The Australian Museum. Nuoroda tikrinta 2023-04-09.
2. ↑  *DNA from a Huge Tooth Confirms a New Ancient Cousin*. Smithsonian Magazine. Nuoroda tikrinta 2023-04-09.
3. ↑  *DNA Reveals Mysterious Human Cousin With Huge Teeth*. National Geographic. Nuoroda tikrinta 2023-04-09.
4. ↑  Krause, J. Fu, Q. Good, J. et al. The complete mitochondrial DNA genome of an unknown hominin from southern Siberia. Nature 464, 894–897 (2010).

Taip pat skaitykite
-------------------

* Tauriojo elnio urvo žmonės
**Jan Koller**|  |
| Asmeniniai duomenys |
| **Pilnas vardas** | Jan Koller |
| Gimimo data | 1973 m. kovo 30 d. (50 metų) |
| Gimimo vieta | Smetanova Lhota, Čekoslovakija |
| Ūgis | 2,02 m |
| Svoris | 100 kg |
| Pravardė | Dino |
| Klubai |
| Dabar žaidžia | *Baigęs karjerą* |
| **Pozicija** | puolėjas |
| Jaunimo klubai |
| 1978–19891989–1994 | TJ Smetanova LhotaZVVZ Milevsko |
| Profesionalūs klubai\* |
| 1994–19961996–19991999–20012001–20062006–200820082008–20092010–2011 | Sparta PragueLokerenRSC AnderlechtBorussia DortmundAS Monaco 1. FC NurembergSamaros „Kryl’â Sovetov"AS Cannes | 029 0(5)097 (43)065 (43)137 (59)051 (12) 014 0(2)046 (16)047 (20) |
| Nacionalinė komanda\*\* |
| 1999–2009 | Čekija Čekija | 091 0(55) |
| 
\*\* Nacionalinės komandos pasirodymų irįvarčių duomenys 2011 m.. |

**Janas Koleris** (g. 1973 m. kovo 30 d.) – buvęs futbolininkas, puolėjas, rezultatyviausias Čekijos rinktinės futbolininkas.

Karjera
-------

Jaunystėje žaidė vartininko pozicijoje, bet pradėdamas profesionalo karjerą tapo puolėju. 2002–2003 metų sezone pusę kėlinio yra žaidęs ir vartininko pozicijoje, kai iš aikštės pašalinus Jensą Lėmaną užėmė jo vietą. Tose rungtynėse prieš pradėdamas saugoti vartus P. Kolleris jau buvo įmušęs įvartį, vėliau stovėdamas vartuose nepraleido nei vieno įvarčio ir buvo išrinktas savaitės Bundeslygos vartininku.

2011 m. rugpjūčio 17 d. po patirtos traumos baigė profesionalo karejrą.

Rinktinė
--------

Nacionalinėje komandoje žaidė nuo 1999 m. vasario 9 d. su rinktine žaidė 2006 m. pasaulio čempionate, kur pirmųjų rungtynių pradžioje įmušė įvartį, tose pačiose rungtynėse patyrę traumą ir likusiose rungtynėse negalėjo žaisti. Po 2006 m. pasaulio čempionato paskelbė pasitraukiantis iš nacionalinės rinktinės. Tačiau Čekijos rinktinės treneris įtikino jį sugrįžti svarbiam mačui su Slovakija, kurios buvo sužaistos lygiosiomis 2-2. Po šių rungtynių J. Koller’is pareiškė: 

"Niekas daugiau manęs neįtikins sugrįžti į rinktinę. Tai buvo klaida - sugrįžti į ją prieš rungtynes su Slovakija".

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | I etapas | 1 | 1 | 0 | 0 | 0 |
| **Žemyno čempionatai** |
| Belgija-Nyderlandai 2000 | I etapas | 3 | 0 | 0 | 0 | 0 |
| Portugalija 2004 | pusfinalis | 4 | 2 | 0 | 0 | 0 |
| Austrija-Šveicarija 2008 | I etapas | 3 | 1 | 0 | 0 | 0 |

Išnašos
-------

1. ↑  Jan Koller profilis svetainėje National-Football-Teams.com
2. ↑
3. ↑   Archyvuota kopija 2008-07-09 iš Wayback Machine projekto.
4. ↑

Nuorodos
--------

* SOCCERWAY